थोड़ी देर बाद रावत ने कर्नाटक विधानसभा चुनाव की अधिसूचना की तिथि 17 अप्रेल बताई और मतदान की तिथि 12 बताई तब सारे पत्रकारों ने एक स्वर में कहा कि चुनाव आयोग के इतिहास में पहली बार हुआ है कि आयोग की घोषणा से पहले ही चुनाव की तिथियां लीक हो गई। यह एक गंभीर मामला है। क्या आयोग इस मामले में कोई कार्रवाई करेगा। रावत फिर कहा कि वह इस मामले की जांच कराएंगे तथा जो भी कानूनी तथा प्रशासनिक कार्रवाई संभव होगी वह सख्त से सख्त तरीके से की जाएगी।